Antonino Zecchini

Antonino Zecchini (født 7. desember 1864 i Visco i Kongedømmet Lombardia-Venetia i Det østerrikske keiserrike; død 17. mars 1935 i Riga i Latvia) var en jesuitt, titulærerkebiskop og apostolisk nuntius.


== Liv og virke ==


=== Prest ===
Antonino Zecchini gikk inn i diplomatisk tjeneste for Den hellige stol den 25. juni 1893 etter sin prestevielse. Den 10. april 1921 ble han utnevnt til apostolisk visitator til Estland. 


=== Biskop ===
Ett år senere, den 20. oktober 1922, ble han utnevnt til titulærerkebiskop av Myra i forbindelse med samtidig utnevnelse til apostolisk delegat til Litauen, Latvia og Estland den 25. oktober 1922. Bispevielsen fant sted den 21. desember 1922. Hovedkonsekrerende var kardinal Andreas Franz Frühwirth, O.P., de medkonsekrerende var titulærerkebiskop Giovanni Maria Zonghi og titulærbiskop Luca Ermenegildo Pasetto, O.F.M. Cap. - alle tre kuriebiskoper i Roma.
Av de tre baltiske statene var det Litauen som hadde den største katolske befolkning og befolkningsandel. Erkebiskop bestemte seg for å residere i litauiske Kaunas til å begunne med. Mens hans relasjoner til regjeringen var alltid problematiske, og innet ett år dro han derfra. I den pågående konflikt mellom Litauen og Polen fant Den hellige stol det langt mer viktig å utvikle gode relasjoner med Polen, noe som fremproviserte fiendtlig innstilling til Roma i Litauen, og dette gjorde Zecchinis posisjon uholdbar. Etter år uten meningsfull fremgang i byggingen av relasjoner med de suksessive litauiske regjeringer,  ble han skiftet ut som delegat til Litauen den 10. mars 1927 med Lorenzo Schioppa. Zecchini slo seg da ned i Riga.
Med opprettelsen av det apostoliske administratur for Estland den 1. november 1924, ble Antonino Zecchini betrodd ansvaret som apostolisk administrator for Estland, i tillegg til sine diplomatiske plikter, selv om han beholdt sin residens i Riga. Etter at de kirkelige forhold i Litauen ble omorganisert og et konkordat ble undertegnet mellom Den hellige stol og Republikken Latvia, ble Antonino Zecchini utnevnt til internuntius i Latvia.
Den 13. mai 1931 ba Antonino Zecchini pave Pius XI om å bli fritatt fra sine plikter som apostolisk administrator for Estland; hans etterfølger var sognepresten i Tallinn (Reval), fader Eduard Profittlich S.J. Imidlertid forble han nuntius i Latvia og apostolisk delegat til Estland til sin død 17. mars 1935 i Riga. 
Hans begravelse i Riga, med en sørgeskare på mer enn 100.000 mennesker, regnes som den største og mest imponerende statsakt som noen gang har funnet sted i Latvia.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1767
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1775-1856) *1822
Kardinal Carlo Sacconi (1808-1889) *1851
Kardinal Edward Henry Howard of Norfolk (1829-1892) *1872
Kardinal Mariano Rampolla del Tindaro (1843-1913) *1882
Kardinal Rafael Merry del Val y Zulueta (1865-1930) *1900
Kardinal Andreas Franz Frühwirth, O.P. (1845-1933) *1907
Erkebiskop Antonino Zecchini (1864-1935) *1922


== Litteratur ==
Perna, Valerio (2010). Relazioni tra Santa Sede e Repubbliche baltiche (1918-1940): Monsignor Zecchini diplomatico. Udine: Forum. ISBN 978-8-884-20620-6. 
Santos Hernández, Angel (1998). Jesuitas y obispados: La Companía de Jesús y las dignidades eclesiásticas (spansk). Univ Pontifica Comillas. s. 506–7. 


== Referanser ==